సూర్యాపేట జిల్లాలో హైవేపై రెండు కార్లు దగ్ధం WATCH LIVE TV
కీలకమైన క్రిస్ గేల్(5) వికెట్ పడగొట్టిన బుమ్రా
వెస్ట్ ఇండీస్ జట్టుని ఓడించేందుకు అవసరమైన వికెట్లలో మొదటిది ఆ జట్టు కెప్టేన్ క్రిస్ గేల్‌ది.
| Updated:
Mar 31, 2016, 10:29PM IST
వెస్ట్ ఇండీస్ జట్టుని ఓడించేందుకు అవసరమైన వికెట్లలో మొదటిది ఆ జట్టు కెప్టేన్ క్రిస్ గేల్‌ది. టీమిండియా స్కోర్‌తో సంబంధం లేకుండా గేల్ క్రీజులోకి వచ్చిన వెంటనే అతడి వికెట్ తీయగలిగితే మ్యాచ్ ఫలితం సగం మారిపోతుందనేది క్రీడా విశ్లేషకుల అభిప్రాయం. దాదాపు ఈ రెండు జట్ల ఆటతీరుని నిశితంగా పరిశీలిస్తున్న క్రికెట్ ఫ్యాన్స్ కూడా ఇంచుమించు ఇదే అభిప్రాయం వెల్లడించారు. ఇండియన్ క్రికెట్ ఫ్యాన్స్ అంతా గేల్ క్రీజులోకి వచ్చింది మొదలు అతడి వికెట్ కోసమే అన్నట్టు ఆత్రుతగా ఎదురుచూడసాగారు. అందరూ ఆశించినట్టే, మ్యాచ్ ఫలితాన్ని ప్రభావితం చేయగలిగే క్రిస్ గేల్ వికెట్ తీసుకోవడంలో టీమిండియా వెంటనే సక్సెస్ అయింది. జస్ప్రిత్ బుమ్రా బౌలింగ్‌లో స్ట్రైకింగ్‌కి ట్రై చేసిన క్రిస్ గేల్... కేవలం 5 పరుగులతోనే పెవిలియన్ బాటపట్టాడు. అప్పటికి వెస్ట్ ఇండీస్ స్కోర్ 2.1 ఓవర్లలో 6 పరుగులకే పరిమితమైంది.